એક વાક્ય હોય કે વાત હોય કે કવિતા, વાર્તા યા કોઈ પણ શબ્દમંડળ, શ્રોતા કે વાચક પોતાની રીતે સાંભળે કે વાંચે છે. અર્થનો અનર્થ થાય. અર્થ ના નીકળે. કોઈ નવો જ અર્થ નીકળે. ઘણી શક્યતા હોય. વિશ્વમાં સફળ લેખકોનું એક તારણ છે કે મહદ્ વાચક પોતે જે વાંચી ચૂક્યા છે યા જાણે કે માને છે, તે બધું પુષ્ટ કરે તેવું જ વાંચવાનું પસંદ કરે છે. વાંચવાની કળા તેમ જ જવાબદારી વિષે આપણે ઉદાસીન છીએ અને લખવાની કળા તેમ જ જવાબદારી વિષે? આપણે ગંભીરતાથી વધુ હોશિયાર ‘ને ચોક્કસ થવાની જરૃર છે. અધૂરા સત્ય, કલ્પના કે માન્યતાની વાસ્તવિકતા ‘ને તકનીકી ભૂલો પકડવાની વાચક ફરજ નિભાવે ‘ને લેખક કળા એવમ કારીગરી સિવાય જે ડેટા આપે એમાં ક્ષતિ ના રાખે, યથાર્થ રહે એ આજના સમયમાં ફરજિયાત છે.